ddrg/super_eurlex huggingface dataset:
KIRJALLINEN KYSYMYS E-2591/00 esittäjä(t): Isidoro Sánchez García (ELDR) neuvostolle. Neuvoston virallinen toimeksianto komissiolle banaaneja koskevan kauppariidan ratkaisemiseksi ja ultraperifeeristen alueiden huomioonottamiseksi.



Virallinen lehti nro 103 E , 03/04/2001 s. 0192 - 0192



KIRJALLINEN KYSYMYS E-2591/00 esittäjä(t): Isidoro Sánchez García (ELDR) neuvostolle (1. syyskuuta 2000) Aihe: Neuvoston virallinen toimeksianto komissiolle banaaneja koskevan kauppariidan ratkaisemiseksi ja ultraperifeeristen alueiden huomioonottamiseksi Keskustelussa, joka maanviljelyksen ja kaupan alalla on käynnistynyt banaanin yhteisen markkinajärjestelyn uudistuksesta, on tullut esiin useita vaihtoehtoja WTO:n riitojenratkaisuelimen päätösten noudattamiseksi kaupalliselta kannalta niin, että kiintiöt ja tullit yhdistetään. Millaisen valtuutuksen neuvosto on antanut komissiolle eräiden banaaneja vievien kolmansien maiden kanssa käytäviä neuvotteluja ja banaanien tuontia yhteisön alueelle koskevan kauppariidan ratkaisemista varten? Onko neuvosto ottanut huomioon banaaneja tuottavien yhteisön alueiden, jotka on lueteltu EY:n perustamissopimuksen 299 artiklan 2 kohdassa, ultraperifeerisen luonteen? Vastaus (9. marraskuuta 2000) Neuvosto ei ole antanut komissiolle virallista neuvottelutoimeksiantoa banaaneita koskevan riita-asian yhteydessä. On kuitenkin muistettava, että jo vuoden 1999 keväällä neuvosto moneen otteeseen kannusti komissiota neuvottelemaan kaikkien asiaankuuluvien osapuolten kanssa, jotta kyseisessä riita-asiassa päästäisiin ratkaisuun. Neuvosto pani merkille 10. heinäkuuta 2000 pidetyssä istunnossaan komission esittämän raportin neuvotteluista, joita komissio oli järjestänyt banaaniriidan ratkaisemiseksi ja kehotti komissiota tarkastelemaan mahdollisuutta hallinnoida markkinoita kiintiöjärjestelmän mukaan, joka perustuu ensin tullutta palvellaan ensin -malliin. Neuvosto pyysi komissiota laatimaan sille raportin mahdollisia ratkaisuja, myös tulliratkaisua ja sen vaikutuksia koskevista toimistaan. Neuvosto päättää kannastaan sen jälkeen, kun raportti on toimitettu sille. Tässä yhteydessä neuvosto muistuttaa myös, että sen tarkoitus on löytää mahdollisimman pian ratkaisu banaaniriitaan ottaen huomioon erityisesti yhteisön tuottajien edut.
KIRJALLINEN KYSYMYS E-2930/00

esittäjä(t): Marco Cappato (TDI) komissiolle

(19. syyskuuta 2000)

Aihe: Kuuban viranomaisten italialais-kuubalaisen pariskunnan perheenyhdistämiselle ja maasta poistumiselle asettamat esteet

Italian kansalainen Enrico Orlandini solmi vuonna 1999 avioliiton Kuuban kansalaisen Yaima Prado Gattornon kanssa. Vaimo oli tuskin ehtinyt anoa Kuuban viranomaisilta passia voidakseen lähteä maasta miehensä kanssa, kun viranomaiset panivat täytäntöön aiemmin annetun ja siihen saakka lykätyn tuomion ulkomaalaisen kanssa seurustelusta. Sillä välin aviomiestä kiellettiin olemasta missään yhteydessä vaimoonsa sillä uhalla, että rangaistusta kovennettaisiin, jos hän myöhemmin yrittäisi ottaa tähän yhteyttä.

Aikooko komissio ottaa yhteyttä Kuuban hallitukseen erityisesti tässä kyseisessä asiassa ja yleensäkin ottaakseen esille ulkomaalaisen kanssa seurustelua koskevan rikoksen poistamisen?

Poul Nielsonin komission puolesta antama vastaus

(13. lokakuuta 2000)

Komissio seuraa tarkoin maan ihmisoikeustilannetta osallistumalla Meksikossa sijaitsevan edustustonsa kautta Havannan ihmisoikeustyöryhmän toimintaan. Tämä neuvoston pyynnöstä perustettu ryhmä, joka koostuu jäsenvaltioiden edustajista, tarkkailee ihmisoikeustilannetta ja tapaa Kuuban viranomaisia ja ihmisoikeusjärjestöjä.

Komissio ei tunne parlamentin jäsenen mainitseman henkilön erityistilannetta, mutta tulee esittämään tämän asian ensi tilassa ihmisoikeustyöryhmälle.
KIRJALLINEN KYSYMYS P-3309/00 esittäjä(t): Esko Seppänen (GUE/NGL) komissiolle. Itävalta-asian selvityshenkilöiden palkkiot.



Virallinen lehti nro 151 E , 22/05/2001 s. 0130 - 0130



KIRJALLINEN KYSYMYS P-3309/00 esittäjä(t): Esko Seppänen (GUE/NGL) komissiolle (17. lokakuuta 2000) Aihe: Itävalta-asian selvityshenkilöiden palkkiot EU:n toimielin nimesi kolmen henkilön asiantuntijaryhmän tutkimaan mahdollisuutta purkaa ns. Itävalta-pakotteet. Ryhmän selvityksen jälkeen pakotteet voitiinkin purkaa. Mikä toimielin maksoi asianomaisille asiantuntijoille palkkion ja kuinka suuri se oli? Romano Prodin komission puolesta antama vastaus (29. marraskuuta 2000) Komissio ei ole kyseistä palkkiota maksanut, joten arvoisaa parlamentin jäsentä pyydetään osoittamaan kysymyksensä neuvostolle.
KIRJALLINEN KYSYMYS P-2960/00 esittäjä(t): Carlos Bautista Ojeda (Verts/ALE) komissiolle. Polttoaineen hinnanvaihtelu Euroopassa.



Virallinen lehti nro 103 E , 03/04/2001 s. 0233 - 0234



KIRJALLINEN KYSYMYS P-2960/00 esittäjä(t): Carlos Bautista Ojeda (Verts/ALE) komissiolle (12. syyskuuta 2000) Aihe: Polttoaineen hinnanvaihtelu Euroopassa Ottaako komissio eurooppalaisten maanviljelijöiden saamia tukia määritellessään huomioon polttoaineen hinnanvaihtelut? Pitääkö komissio polttoaineen hintaa tekijänä, joka vaikuttaa maatalous- ja kalataloustuotteiden loppukustannukseen? Mikäli pitää, kuinka dieselöljyn hinta vaikuttaa myönnettyyn tukimäärään? Mitä laskentamenetelmää sovelletaan? Mikäli ei pidä, aikooko komissio ottaa tämän tekijän huomioon yhteisiä markkinajärjestelyjä koskevissa uudistuksissa? Franz Fischlerin komission puolesta antama vastaus (4. lokakuuta 2000) Yhteisön tuottajille maksettavien suorien tukien määrän muuttaminen tehdään neuvoston päätöksellä, jonka komissio sille ehdottaa. Niiden määrät vahvistettiin viimeksi Agenda 2000:a koskevien Berliinin sopimusten yhteydessä ja näissä neuvotteluissa parlamentilla oli merkittävä rooli, joka sille perustamissopimusten mukaisesti kuuluu. Komissio on täysin tietoinen polttoaineiden hintojen vaikutuksesta maatalous- ja kalastustuotteiden loppukustannuksiin. Komissio ei katso, että polttoaineiden nykyiset hinnat antaisivat aihetta Berliinin sopimusten sisällön neuvottelemiseen uudelleen ja näin ollen suorien tukien korottamiseen. Se seuraa mielenkiinnolla monissa jäsenvaltioissa käytävää keskustelua ja valvoo, että mahdolliset sopimukset ovat yhteisön säännösten mukaisia. Tuottajien tulokehitys on aina ollut eräs komission ehdotusten laatimisessa käytetyistä perusteista. Jos kyseessä on rakenteellinen eikä suhdanteista johtuva ilmiö, polttoaineiden hinnannousu on eräs huomioon otettavista seikoista.
KIRJALLINEN KYSYMYS E-2521/00 esittäjä(t): Glyn Ford (PSE) komissiolle. Siltamaksut ja investoinnit.



Virallinen lehti nro 136 E , 08/05/2001 s. 0044 - 0044



KIRJALLINEN KYSYMYS E-2521/00 esittäjä(t): Glyn Ford (PSE) komissiolle (2. elokuuta 2000) Aihe: Siltamaksut ja investoinnit Onko komissio tietoinen vahvasta paikallisesta käsityksestä, jonka mukaan tietyillä siltamaksuilla on investointeja voimakkaasti haittaavia vaikutuksia? On ilmeistä, että Tamarin sillan maksut estävät yrityksiä investoimasta Saltashin alueeseen, joka on tavoitteen 1 alue, koska sillan ylityksestä aiheutuvat noin 300 punnan vuotuiset maksut henkilöä kohden. Vastaavasti Severnin sillan Lontoon puolella sijaitsevaan eteläisen Gloucestershiren alueeseen investoidaan voimakkaasti, mutta sillan läheisyydessä sen toisella puolen sijaitsevan Forest of Deanin alueen useisiin osiin, jotka täyttävät tavoitteen 2 ehdot, ei investoida lainkaan, koska niistä aiheutuvat yli 1 000 punnan vuotuiset maksut henkilöä kohden. Onko komissio valmis tilaamaan tutkimuksen varmistaakseen näiden käsitysten todenperäisyyden? Loyola de Palacion komission puolesta antama vastaus (26. syyskuuta 2000) Verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä 17 päivänä kesäkuuta 1999 annetun Euroopan parlamentin ja neuvoston direktiivin 1999/62/EY(1) 7 artiklassa säädetään edellytyksistä, joiden mukaisesti jäsenvaltiot voivat ottaa käyttöön tietullit raskaille tavaraliikenteen ajoneuvoille. Mikäli kansalliset, alueelliset tai paikalliset viranomaiset päättävät ottaa käyttöön tietullin, raskaiden tavaraliikenteen ajoneuvojen tietullin on oltava direktiivin mukainen. Muiden ajoneuvojen osalta tullin määrän asettaminen kuuluu kyseisille viranomaisille toissijaisuusperiaatteen mukaisesti. Tulli ei kuitenkaan saa olla suhteeton (sen on oltava suhteessa kustannuksiin) eikä syrjivä. (1) EYVL L 187, 20.7.1999.
KIRJALLINEN KYSYMYS E-2123/00 esittäjä(t): Camilo Nogueira Román (Verts/ALE) komissiolle. Tasa-arvoisuuden, julkisuuden ja syrjimättömyyden periaatteiden loukkaaminen työntekijöiden palkkaamisessa Euroopan sosiaalirahaston rahoittamaan Mondarizin kunnan (Pontevedra, Galicia) nopean toiminnan ryhmään.



Virallinen lehti nro 053 E , 20/02/2001 s. 0201 - 0201



KIRJALLINEN KYSYMYS E-2123/00 esittäjä(t): Camilo Nogueira Román (Verts/ALE) komissiolle (30. kesäkuuta 2000) Aihe: Tasa-arvoisuuden, julkisuuden ja syrjimättömyyden periaatteiden loukkaaminen työntekijöiden palkkaamisessa Euroopan sosiaalirahaston rahoittamaan Mondarizin kunnan (Pontevedra, Galicia) nopean toiminnan ryhmään Euroopan sosiaalirahaston alueellisten ja paikallisten yhteistyöohjelmien tavoitteena on rahoittaa sosiaalialan työllistämisohjelmia. Galician aluehallituksen työllisyys- perhe, nais- ja nuorisoasioiden ministeriö allekirjoitti sosiaalialan toimijoiden kanssa yhteistyöohjelman, jolla perustettiin kunnalliset nopean toiminnan ryhmät (GMIR). Mondarizin kunta allekirjoitti vuonna 1997 tällaisen yhteistyösopimuksen Galician aluehallituksen kanssa kahdentoista työntekijän palkkaamisesta GMIR:iin. Tätä koskevat työpaikkailmoitukset vuosina 1997, 1998 ja 1999 eivät ole olleet tasa-arvoisuuden ja julkisuuden periaatteiden mukaisia, vaan Mondarizin kunnalle on annettu vapaat kädet soveltaa työhonottokriteerejä. Kunta ei ole kuitenkaan noudattanut Galician aluehallituksen vaatimuksia. Oli erittäin epäilyttävää, että 12 palkattua työntekijää oli rekisteröity työnvälitystoimistossa GMIR-asiantuntijoiksi, ammattinimike joka on täysin tuntematon suurimmalle osalle työnhakijoista, ja jota kuitenkin vaadittiin työpaikan saamiseksi. Nämä työhönottokriteerit ovat Luxemburgin marraskuun 1997 työllisyyshuippukokouksessa sovittujen suuntaviivojen vastaisia. Suuntaviivoissa edistettiin yhtäläisten mahdollisuuksien politiikkaa kaikilla työelämän aloilla (myös EU:n rahastojen edunsaajaosapuolien valinnassa). Työntekijöiden palkkaamisessa on rikottu myös sukupuolten tasa-arvon periaatetta, sillä kaikki ovat olleet miehiä. Komission tulisi valvoa Euroopan sosiaalirahaston rahoitusedellytysten noudattamista. Aikooko komissio pyytää Galician aluehallitukselta selvitystä puutteellisesta valvonnasta ja palkkauskriteerien mielivaltaisuudesta Mondarizissa? Anna Diamantopouloun komission puolesta antama vastaus (27. heinäkuuta 2000) Arvoisan parlamentin jäsenen esittämä kysymys liittyy Euroopan sosiaalirahaston (ESR:n) osarahoittamien hankkeiden hallintoon. Näiden hankkeiden hallinto kuuluu yhteisön säännöstön ja toissijaisuusperiaatteen mukaisesti jäsenvaltioille. Komissio ei voi vastata kysymykseen, koska sillä ei tällä hetkellä ole käytettävissään vastauksen edellyttämiä tietoja. Komissio pyytää Espanjan viranomaisilta tarvittavat tiedot ja välittää ne arvoisalle parlamentin jäsenelle.
KIRJALLINEN KYSYMYS E-2492/00 esittäjä(t): Raffaele Costa (PPE-DE) komissiolle. EU:n rahoitus Ranskan ja Piemonten väliselle tieyhteydelle.



Virallinen lehti nro 089 E , 20/03/2001 s. 0200 - 0200



KIRJALLINEN KYSYMYS E-2492/00 esittäjä(t): Raffaele Costa (PPE-DE) komissiolle (24. heinäkuuta 2000) Aihe: EU:n rahoitus Ranskan ja Piemonten väliselle tieyhteydelle Etelä-Ranskan ja Etelä-Piemonten välinen tieyhteys, tai pikemminkin moottoritieyhteys, oli suunniteltu osaksi Euroopan laajuisia verkkoja, joita Euroopan unionin olisi pitänyt rahoittaa jo vuosia. Mikä estää Euroopan unionia osallistumasta mainitun yhteyden rahoittamiseen? Loyola de Palacion komission puolesta antama vastaus (14. syyskuuta 2000) Nizzan (Ranskassa) ja Cuneon (Italiassa) välistä nopeaa tieyhteyttä koskeva hanke kuuluu suunniteltuihin yhteistä etua koskeviin hankkeisiin, jotka sisältyvät yhteisön suuntaviivoista Euroopan laajuisen liikenneverkon (TEN-T) kehittämiseksi 23. heinäkuuta 1996 tehtyyn Euroopan parlamentin ja neuvoston päätöksen N:o 1692/96/EY(1) liitteenä oleviin karttoihin. Yhteistä etua koskeville hankkeille voidaan myöntää yhteisön rahoitustukea ainoastaan jäsenvaltioiden ehdotuksesta ja vasta sen jälkeen, kun TEN-T-rahoituskomitean on hyväksynyt tuen. Tukea voidaan myöntää enintään 50 % tutkimusten ja enintään 10 % toteutettavien töiden kokonaiskustannuksista. Komissio on rahoittanut vuoden 1993 TEN-T-budjetista yhtä tutkimusta, jossa arvioitiin mainitun tieosuuden vaikutuksia (220 000 euroa). Ranskasta tai Italiasta ei ole tämän jälkeen tehty yhtään asiaa koskevaa rahoituspyyntöä. (1) EYVL L 228, 9.9.1996.
KIRJALLINEN KYSYMYS E-2434/00 esittäjä(t): Michel Hansenne (PPE-DE) komissiolle. Arvonlisävero ‐ puvun teettäminen.



Virallinen lehti nro 072 E , 06/03/2001 s. 0196 - 0196



KIRJALLINEN KYSYMYS E-2434/00 esittäjä(t): Michel Hansenne (PPE-DE) komissiolle (18. heinäkuuta 2000) Aihe: Arvonlisävero puvun teettäminen Oletetaan, että jäsenvaltioon A asettunut yritys myy tuotteita jäsenvaltioon B, jossa itsenäinen puvun valmistaja käyttää niitä tuotteisiinsa. Valmiit tuotteet lähetetään suoraan jäsenvaltiosta B jäsenvaltioon A asettuneen yrityksen laskuun ostajalle, joka on jäsenvaltioissa C. - Pitäisikö, kuudennen arvonlisädirektiivin tekstin mukaan, jäsenvaltiossa A olevan yrityksen maksaa arvonlisävero jäsenvaltiossa B? - Jos vastaus on myönteinen, onko mitään keinoa yksinkertaistaa tätä niin, että jäsenvaltioon A sijoittunutta yritystä ei samaisteta jäsenvaltiossa B olevaan yritykseen? Pitäisikö erottelu tehdä sen perusteella, velottiko puvun valmistaja työstään jäsenvaltioon A sijoittunutta yritystä vai lopullista asiakasta jäsenvaltiossa C? - Jos tällaisia yksinkertaistamiskeinoja on, missä ne on julkaistu, ja ovatko kaikki jäsenvaltiot hyväksyneet ne? - Jos komissio ei ole julkaissut mitään yksinkertaistamiskeinoja, miksi ei ole? Frederik Bolkesteinin komission puolesta antama vastaus (7. syyskuuta 2000) Komissio toteaa, että tämä kysymys on täysin samanlainen kuin kunnianarvoisan parlamentin jäsenen kirjallinen kysymys E-1680/00. Komissio kehottaa kunnianarvoisaa parlamentin jäsentä tutustumaan tähän kysymykseen jo annettuun vastaukseen(1). (1) Katso sivu 99.
KIRJALLINEN KYSYMYS E-2345/00 esittäjä(t): Olivier Dupuis (TDI) komissiolle. Taiwanin liittyminen WTO:hon.



Virallinen lehti nro 081 E , 13/03/2001 s. 0189 - 0190



KIRJALLINEN KYSYMYS E-2345/00 esittäjä(t): Olivier Dupuis (TDI) komissiolle (13. heinäkuuta 2000) Aihe: Taiwanin liittyminen WTO:hon Kiinan tasavaltaa (Taiwan), oman alueensa demokratian, ihmisoikeuksien ja talouskehityksen mallimaata, ei ole vieläkään hyväksytty Maailman kauppajärjestön WTO:n jäseneksi. Missä vaiheessa Taiwanin WTO-jäsenyyttä koskevat monenväliset neuvottelut ovat komission tietojen mukaan? Mikä on tilanne Taiwanin ja EU:n kahdenvälisissä neuvotteluissa? Mitä takeita komissio voi antaa siitä, että Kiinan kansantasavallan liittyminen WTO:hon ei hidasta tai haittaa millään tavalla Taiwanin liittymistä WTO:hon? Pascal Lamyn komission puolesta antama vastaus (7. syyskuuta 2000) Taiwanin liittymistä käsittelevä Maailman kauppajärjestön (WTO) työryhmä kokoontui viimeisen kerran 30. heinäkuuta 1999. Työryhmän puheenjohtaja totesi, että kaikki keskeiset kysymykset oli ratkaistu. WTO:n sihteeristö on jakanut koonnelman työryhmän raportista, jotta WTO:n jäsenet voisivat suorittaa loppuun ns. tarkastustyön. Komissio ilmoitti WTO:lle 29. tammikuuta 2000, että tarkastusprosessi oli saatu päätökseen. Käytännön tasolla liittymisneuvottelut on käyty. Taiwanin tekemät niin tavaroita kuin palveluja koskevat kaupalliset sitoumukset ovat erittäin korkeatasoisia. Myös Euroopan yhteisö on erittäin tyytyväinen Taiwanin kanssa käytyjen kahdenvälisten neuvottelujen tuloksiin. Taiwanin tekemät sitoumukset menevät huomattavasti pidemmälle kuin WTO:hon liittymistä koskevissa vähimmäisvaatimuksissa edellytetään. Osana WTO:hon liittymistä Taiwan ja komissio ovat neuvotelleet myös markkinoille pääsyä koskevan kahdenvälisen sopimuksen. Sopimus tehtiin lokakuussa 1998 ja toimitettiin WTO:lle. Liittymisen yhteydessä tariffimyönnytykset muuttuvat monenvälisiksi. Yhteisö on aina tukenut voimakkaasti Taiwanin liittymistä WTO:hon mahdollisimman pian. Tietyt poliittiset lainalaisuudet ovat kuitenkin painaneet ja painavat edelleen vaakakupissa. Nyt kun Kiinakin on liittymässä WTO:hon, Taiwanin liittyminen on lähempänä kuin koskaan. Komissio odottaa WTO:n työryhmän raportin valmistumista pian. Taiwanin liittymisasiakirjan liittyviä menettelyjä koskevat yksityiskohtaiset säännöt on kuitenkin määrittelemättä. Tavoitteena on, että molemmat Kiinat liittyvät saman WTO:n yleisneuvoston istunnon aikana toisen liittyessä heti toisen jälkeen. Komissio on joka tapauksessa vakuuttunut siitä, että koska WTO:hon liittyminen ei nostata kansallista suvereniteettia koskevia kysymyksiä, Taiwanin liittyminen voisi tapahtua suhteellisen helposti.
KIRJALLINEN KYSYMYS E-1399/00 esittäjä(t): Phillip Whitehead (PSE) komissiolle. Lääkkeille annettava lupatodistus.



Virallinen lehti nro 072 E , 06/03/2001 s. 0052 - 0052



KIRJALLINEN KYSYMYS E-1399/00 esittäjä(t): Phillip Whitehead (PSE) komissiolle (4. toukokuuta 2000) Aihe: Lääkkeille annettava lupatodistus Voidaanko komission mielestä sovittaa yhteen vapaan kaupankäynnin periaate ja jakelua koskevien yksinoikeuksien käsite? Kyseinen ongelma on epäsuora seuraus lääkkeiltä vaadittavien lupatodistusten käytöstä ja ongelma tulee ajankohtaiseksi erityisesti silloin, kun elintärkeitä lääkkeitä toimitetaan kehitysmaihin. Erkki Liikasen komission puolesta antama vastaus (16. kesäkuuta 2000) Kansallisten tai yhteisön viranomaisten valmistelemat vientitodistukset (certificate of pharmaceutical products) perustuvat Maailman terveysjärjestön (WHO) malliin. Todistusten pääasiallisena tarkoituksena on todistaa, että lääkkeellä, jolle tätä todistusta pyydetään, on todellakin markkinoille saattamista koskeva lupa, jonka ovat myöntäneet vientimaan viranomaiset. Todistusten pääasiallinen tarkoitus liittyy näin ollen markkinoille saattamista koskevaan lupaan, eikä jakelupiiriin tai lääkkeiden markkinoillepääsyyn. Todistus ei sellaisenaan anna yksinoikeutta jakeluun. Todistus on eräänlainen takuu ja helpottaa lääkkeiden saatavuutta kehitysmaissa, jotka tuovat näitä lääkkeitä.
KIRJALLINEN KYSYMYS P-1167/00 esittäjä(t): Nirj Deva (PPE-DE) neuvostolle. Sukupuoleen perustuvat määrärahat talousarviossa.



Virallinen lehti nro 081 E , 13/03/2001 s. 0020 - 0020



KIRJALLINEN KYSYMYS P-1167/00 esittäjä(t): Nirj Deva (PPE-DE) neuvostolle (6. huhtikuuta 2000) Aihe: Sukupuoleen perustuvat määrärahat talousarviossa Viittaan EY:n perustamissopimuksen 13 artiklaan, jonka mukaan neuvosto voimldr toteuttaa tarvittavat toimenpiteet sukupuoleenmldr perustuvan syrjinnän torjumiseksi. Voiko neuvosto perustella 16. joulukuuta 1999 hyväksyttyä yhteistä kantaa (EY) 13/2000(1), jonka 3 artiklan 3 kohdan mukaan Erityistä huomiota kiinnitetään toimien valinnassa, valmistelussa, toteuttamisessa ja arvioinnissa seuraaviin näkökohtiin: naisten ja tyttöjen sekä toisaalta miesten ja poikien sukupuoliroolit, tiedot, näkökulmat ja osallistuminen luonnonvarojen kestävään hoitoon ja käyttöön. Kuinka yhteinen kanta on sopii yhteen perustamissopimuksen määräysten kanssa? (1) EYVL C 64, 6.3.2000, s. 47. Vastaus (10. lokakuuta 2000) Neuvosto ei pidä sopivana ottaa kantaa asiassa, jossa päätöksentekomenettely on yhä kesken.
KIRJALLINEN KYSYMYS E-2723/00 esittäjä(t): Christopher Huhne (ELDR) komissiolle. Maatalousalan työvoima.



Virallinen lehti nro 081 E , 13/03/2001 s. 0216 - 0216



KIRJALLINEN KYSYMYS E-2723/00 esittäjä(t): Christopher Huhne (ELDR) komissiolle (1. syyskuuta 2000) Aihe: Maatalousalan työvoima Voiko komissio ilmoittaa, kuinka suuri määrä ihmisiä työskenteli maatalousalalla kussakin jäsenvaltiossa vuosittain viimeisen kymmenen vuoden aikana, ja kuinka suurta prosenttiosuutta koko työvoimasta tämä edusti kussakin tapauksessa? Franz Fischlerin komission puolesta antama yhteinen vastaus kirjallisiin kysymyksiin E-2723/00, E-2724/00, E-2725/00, E-2726/00 ja E-2728/00 (14. syyskuuta 2000) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS E-1171/00 esittäjä(t): Hiltrud Breyer (Verts/ALE) komissiolle. Tuki ydinenergialle ja uusiutuville energiamuodoille.



Virallinen lehti nro 072 E , 06/03/2001 s. 0023 - 0024



KIRJALLINEN KYSYMYS E-1171/00 esittäjä(t): Hiltrud Breyer (Verts/ALE) komissiolle (12. huhtikuuta 2000) Aihe: Tuki ydinenergialle ja uusiutuville energiamuodoille Voiko komissio vastata esitettyyn kysymykseen (kysymys E-2635/99)(1)? Komissiota pyydetään erityisesti esittämään taulukkomuodossa yhteisön perustamisen jälkeen vuosittain myönnetty rahallinen tuki. Kysymyksen alkuperäinen sanamuoto oli seuraava: 1. Voiko komissio esittää luettelon, josta ilmenee, miten paljon tukea on maksettu Euroopan yhteisöjen talousarvion vastaavista budjettikohdista toisaalta ydinenergialle (fuusio mukaan lukien) ja toisaalta uusiutuville energiamuodoille (aurinko ja tuuli) yhteisöjen perustamisen jälkeen? 2. Jos ei, miksi ei? (1) EYVL C 225 E, 8.8.2000, s. 187. Loyola de Palacion komission puolesta antama vastaus (15. kesäkuuta 2000) Kuten komissio jo mainitsi vastauksessaan(1) parlamentin jäsenen kirjalliseen kysymykseen E-2635/99, komissiolla on käytettävissään ajanjaksoa 19901999 koskevat tiedot. Tiedot on esitetty alla taulukkomuodossa kysyjän pyynnön mukaisesti: >TAULUKON PAIKKA> (1) EYVL C 225 E, 8.8.2000, s. 187.
KIRJALLINEN KYSYMYS E-1655/00 esittäjä(t): Adriana Poli Bortone (UEN) komissiolle. LIFE-hanke.



Virallinen lehti nro 053 E , 20/02/2001 s. 0172 - 0172



KIRJALLINEN KYSYMYS E-1655/00 esittäjä(t): Adriana Poli Bortone (UEN) komissiolle (29. toukokuuta 2000) Aihe: LIFE-hanke Voisiko komissio sisällyttää LIFE-hankkeeseen varauksen taloudellisen avun järjestämisestä pienille ja keskisuurille yrityksille, jotka osallistuvat ympäristöystävälliseen toimintaan, ja varsinkin niille pk-yrityksille, jotka ovat jo vakiinnuttaneet asemansa ja jotka aikovat toimia suojelluilla alueilla (järjestöissä, puistoissa), joille on rakennettu luvattomasti jonkin uudelleenkehittämishankkeen nimissä? Margot Wallströmin komission puolesta antama vastaus (4. heinäkuuta 2000) Riippumatta siitä, harjoittavatko pienet ja keskisuuret yritykset toimintaansa suojelluilla alueilla, LIFE-Luonto -ohjelmasta myönnetään taloudellista tukea toimintaan, joka kohdistuu sellaisten elinympäristöjen ja lajien suojeluun, joita yhteisö pitää tärkeinä, ja erityisesti eurooppalaisen Natura 2000 -verkon toteuttamiseen. Pk-yritykset voivat päästä mukaan myös LIFE-Ympäristö -ohjelmaan, jonka tarkoituksena on edistää innovatiivisten ja integroitujen tekniikoiden ja menetelmien kehittämistä sekä yhteisön ympäristöpolitiikan kehittämistä tehokkaammin.